text: Sejler Danmark rundt for syge børn
  06 juni 2014 kl. 10.35
  Driftsleder Søren Walter, Billund Lufthavn, sendte fredag morgen fem syge børn og deres familier til Mallorca. Rejsen er formidlet af La Vida ? og til august sejler han Danmark rundt i havkajak for at samle penge til organisationen.
  Søren Walter har været med til at sende mange La Vida-børn afsted gennem årene. Nu har han besluttet selv at gøre en indsats for at samle penge til rejserne:
  - Det var fantastisk at møde familierne og mærke deres glæde og forventning til ferien. Jeg fik desuden masser af ros for mit initiativ, så nu glæder jeg mig bare endnu mere til at komme i gang med den fysiske og psykiske udfordring, fortæller Søren Walter.
  Fra midten i august sejler han næsten 2000 kilometer rundt i danske farvande for at samle penge til La Vida og gøre opmærksom på den velgørende organisation.
  Turen begynder ved Højer Sluse ? og slutter ca. to måneder senere i Kolding.
  Hos familien Schäfer fra Feldsted i Sønderjylland glæder man sig over, at der kommer endnu mere fokus på La Vidas hjælp.
  - Det er imponerende, at Søren yder så stor en indsats for familier med syge børn. Det er jeg, som far til et sygt barn, taknemmelig for. La Vida betyder jo, at vi som familie kan komme lidt væk fra hverdagen og slappe af i trygge rammer sammen med ligesindede, siger Rene Schäfer.
  Fakta om kajakturen Danmark rundt
  Starter ved Højer Sluse vest for Tønder den 16. augustForventes at slutte turen i Kolding omkring den 10. oktoberTuren er på 1.000 sømil eller små 2.000 kilometerOvernatter undervejs i teltLæs mere her: https://www.facebook.com/pages/La-Vida-og-Olga-p%C3%A5-eventyr/460068637455489
  
  Fakta om La Vida
  Sender hvert år 60 familier på 14-dages ferie til MallorcaArbejder for at give syge børn med livstruende sygdomme, deres forældre og raske søskende aflastning fra en hektisk hverdag.Samarbejder med et spansk hospital for at skabe yderligere tryghed for familierne, når de er på ferieUdvælger familier, der ikke har mulighed for at tage af sted på almindelige charterferierLæs mere på www.lavida.dk
  lÆS OM KAJAKTUREN
  link
  Læs om La Vida
  